section_heading: Prvi svjetski rat
paragraph_text: Ipak, nakon stvaranja mlade Demokratske Republike Armenije 1918., Bagramjan se zavojačio u 3. armensku pukovniju novonastalih oružanih snaga armenske države. Od 1. travnja 1918., to jest nakon što je Osmanlijsko Carstvo potpisalo Sporazum iz Brest-Litovska (3. ožujka 1918.) s Ruskom SFSR, Bagramjan je bio u 1. armenskoj konjičkoj pukovniji, koja je imala zadatak zaustaviti osmanlijsku 3. armiju koja je bila pred uzećem ostataka republike u Karaurganu, Sarıkamışu i Karsu. Bagramjan je sudjelovao u Bitci za Sardarapat u kojoj su armenske snage postigle ključnu pobjedu protiv turskih snaga. U pukovniji je ostao do svibnja 1920.